अग्रणी के रूप में महिलाओं को पहली प्राथमिकता
भाजपा महिला मोर्चा की द्वितीय कार्यसमिति बैठक स्थानीय भाजपा कार्यालय संकल्प भवन में आयोजित की गई। बैठक में मुख्य अतिथि सांसद कमलभान सिंह ने अपने उद्बोधन में केंद्र एवं राज्य सरकार की योजनाओं के बारे में अवगत कराया।
उन्होंने अंतर्राष्ट्रीय महिला दिवस के संदर्भ में कहा कि महिलाओं के बिना कोई भी कार्य पूरा नहीं हो सकता। हमेशा अग्रणी के रूप में महिलाओं को प्राथमिकता दी गई है। भाजपा जिलाध्यक्ष अखिलेश सोनी ने कहा कि हमारी सरकार हमेशा महिलाओं का सम्मान करती है तथा हर योजना में महिलाओं को आगे रखा गया है। हम सब दुनिया के सबसे ज्यादा सदस्य वाले राजनीतिक पार्टी के कार्यकर्ता हैं। जिला पंचायत अध्यक्ष फुलेश्वरी सिंह ने केंद्र और राज्य सरकार की योजनाओं के बारे में बताया और सभी को लाभांवित होने की बात कही। इसके पूर्व स्वागत भाषण महिला मोर्चा की जिला अध्यक्ष मंजूषा भगत ने दिया। इस अवसर पर सरोज गुप्ता, नीरू मिस्त्री, किरण मिश्रा, शकुंतला पांडेय, किरण सोनी, उमा पांडेय, रश्मि जायसवाल, इंदू कश्यप, संध्या गुप्ता, आशा शुक्ला, कुसुम सिंह, कमली बारी, गिरिजा ठाकुर, बबली नेताम, रूबी खन्ना, अल्पना मिश्रा, कुमकुम आइच, जसपाल कौर, दीक्षा अग्रवाल, उर्मिला सोनी, तारा पांडेय, रूकसाना बेगम, सीमा मिंज आदि उपस्थित थीं। कार्यक्रम का संचालन श्वेता गुप्ता तथा आभार प्रदर्शन जिला महामंत्री महिला मोर्चा मधु चौदहा ने किया।
hin_Deva hin_Deva hin_Deva